24/01/2013 | Administración LocalMunicipal
Ferrol
Persoal
Anuncio aprobación definitiva do Regulamento sobre xornada e horarios de traballo do persoal ao servizo do Concello de Ferrol

O día 28 de xuño de 2012 o Concello Pleno acordou aprobar inicialmente o Regulamento sobre xornada e horarios de traballo do persoal ao servizo do Concello de Ferrol. O citado acordo foi sometido a información pública mediante anuncio publicado no Boletín Oficial da Provincia nº 136 do 18 de xullo de 2012. Acordo no que se establecía un prazo para a presentación de alegacións que rematou o día 24 de agosto de 2012. No dito prazo presentaronse oito alegacións. Mediante acordo Plenario de data 27 de decembro de 2012 acordouse resolver as alegacións presentadas, quedando definitivamente aprobado o citado regulamento, co seguinte texto: O presente regulamento ten por obxecto fixar os criterios e normas aplicables na xestión e control da xornada e horarios de traballo do Concello de Ferrol. Este regulamento será de aplicación a todo o persoal funcionario e laboral que preste os seus servizos no Concello de Ferrol. As presentes normas serán de aplicación tamén naqueles servizos nos que sexa precisa a presenza de persoal as 24 horas do día, os 365 días do ano e que pola súa natureza especial requiren dunha ordenación específica, agás o relativo á xornada e horarios.1. O calendario laboral ordinario para o persoal ao servizo do Concello de Ferrol será o que se estableza, con carácter xeral polos organismos competentes da Administración central, autonómica e local, dentro das súas respectivas competencias, e afecte ao conxunto da Administración Local de Galicia, e ao Concello de Ferrol en particular, todo iso sen prexuízo dos calendarios especiais que, polas particularidades dos diferentes servizos, e en atención ao seu interese e adecuada prestación, poidan existir.2. Os días 24 e 31 de decembro permanecerán pechadas as oficinas públicas, fóra diso os servizos de Rexistro Xeral. Os calendarios laborais incorporarán dous días adicionais de permiso por asuntos propios cando os días 24 e 31 de decembro coincidan en festivo, sábado ou día non laborable.3. Os calendarios laborais dos distintos servizos municipais aprobaranse, anualmente, antes do inicio de cada ano natural, con arranxo ás presentes normas e serán de coñecemento público de todo o persoal. Nos devanditos calendarios determinaranse, de ser o caso, os períodos nos que non cabe o goce de permisos nin vacacións por razóns do servizo. As modificacións sobrevidas deberán ser informadas, previamente, e coa antelación suficiente, aos órganos de representación do persoal, así como aos traballadores directamente afectados.3. Naqueles supostos nos que non se establezan, de forma específica, os calendarios específicos dos distintos servizos, serán de directa aplicación os criterios fixados, con carácter xeral, nas presentes normas.4. O calendario laboral conterá a distribución anual da xornada, e haberá de respectar as seguintes condicións: Os horarios acomodaranse ás necesidades do servizo, respondendo ao criterio de facilitar a atención á cidadanía. A distribución anual da xornada non poderá alterar o número de días de vacacións que estableza a normativa en vigor. Con carácter xeral, as vacacións anuais non poderán fraccionarse en períodos inferiores a dous días hábiles consecutivos.1. A duración da xornada xeral de traballo no Concello de Ferrol será a que, en cada momento, estea establecida para a Administración Xeral do Estado. Na actualidade, segundo o disposto no Real Decreto Lei 20/2011, de 30 de decembro, de medidas urxentes en materia orzamentaria, tributaria e financeira para a corrección do déficit público, a xornada ordinaria de traballo terá un promedio semanal non inferior ás 37 horas e 30 minutos (1647 horas en cómputo anual segundo a Resolución de 20 de diciembre de 2005 da Secretaría Xeral para a Administración Pública). 2. A xornada non flexible de traballo do Concello de Ferrol realizarase, con carácter xeral, nas mañás de luns a venres, entre as 8:30 horas e as 14:30 horas de cada día, salvo modificacións ou flexibilidades previstas ou autorizadas, e con independencia dos horarios específicos que se estableza nos servizos con especiais características mencionados no artigo primeiro. O tempo de traballo restante (7 horas e 30 minutos) ata completar a xornada semanal realizarase en horario flexible, atendendo a razóns de servizo, entre as 7:30 e as 19:30 horas. Para a determinación da parte flexible da xornada teranse en conta as preferencias do persoal, así como as necesidades e dispoñibilidades de cada un dos servizos. En todo caso, a ordenación da parte flexible da xornada garantirá a apertura ordinaria do Rexistro municipal os sábados. Corresponderá a cada un dos xefes de sección ou, de ser o caso, de negociado, a determinación motivada dos devanditos horarios que serán comunicados semanalmente ao departamento de Recursos Humanos.3. Respecto dos criterios xerais fixados con anterioridade, serán de aplicación as medidas adicionais de flexibilidade horaria e conciliación laboral-familiar que, en cada momento, e de conformidade co previsto pola propia Corporación, así como pola normativa que resulte de aplicación, estean vixentes. En todo caso, calquera alteración, modificación, ou excepción da xornada ordinaria de traballo fixada, tanto no seu horario troncal como na parte flexible, deberá ser informada favorablemente e autorizada polo departamento de Recursos Humanos, previo informe dos responsables dos servizos ou unidades afectados, nos que se verifique que tales alteracións non supoñen un menoscabo da adecuada prestación do servizo e/ou son consecuencia da aplicación dos dereitos recoñecidos ao persoal municipal en materia de flexibilidade horaria e conciliación laboral-familiar.4. Calquera medida excepcional que poida adoptarse e leve consigo a redución da xornada establecida deberá ser aprobada mediante resolución e o persoal virá obrigado a recuperar a citada redución ao longo do ano, previa a correspondente negociación. O persoal que veña obrigado a prestar servizo en réxime de especial dedicación realizará unha xornada de traballo de 60 horas semestrais máis que a xornada ordinaria, sen prexuízo do aumento de horario que, ocasionalmente, sexa preciso por necesidades de servizo, circunstancias que deberán estar debidamente reflectidas na caracterización do correspondente posto incorporada na RPT ou instrumento de ordenación de persoal similar vixente, en cada momento, no Concello de Ferrol.1. Durante o período comprendido entre o 15 de xuño e o 15 de setembro, ambos inclusive, poderase establecer unha redución de media hora diaria a descontar da xornada flexible, de luns a venres, garantíndose, en todo caso, a cobertura e apertura do servizo de rexistro os sábados.2. A opción por esta redución horaria deberá ser comunicada ao departamento de Recursos Humanos no mes de xaneiro dese ano. No caso de que se opte pola citada redución de xornada estival, o persoal virá obrigado a recuperar as horas non realizadas ao longo do resto do ano. As xornadas e horarios específicos distintas das establecidas anteriormente e que deban realizarse por interese do servizo se regularán, previa negociación, por resolución da Alcaldía ou concellería delegada.1. As ausencias autorizadas como consecuencia do exercicio de dereitos recoñecidos na lexislación vixente sobre vacacións, licenzas e permisos seguirán o procedemento legalmente establecido, así como os criterios/instrucións e normas fixados, para ese efecto, no Concello de Ferrol.2. O persoal estará obrigado a comunicar todas aquelas ausencias que se produzan, ao comezo da xornada laboral, mediante o correspondente aviso ao superior inmediato ou responsable da unidade/servizo de pertenza, seguíndose igual procedemento no caso de ser causa sobrevida durante a xornada laboral. As ausencias e faltas de puntualidade e permanencia de persoal, en que se aleguen causas de enfermidade, incapacidade temporal e outras de forza maior, requirirán o aviso inmediato ao responsable da unidade correspondente, así como a súa posterior xustificación acreditativa, que será notificada ao órgano competente en materia de persoal.3. En todo caso, e sen prexuízo da facultade discrecional do negociado Recursos Humanos de esixir en calquera momento a xustificación documental oportuna, a presentación do parte de baixa por enfermidade deberá realizarse como máximo ao terceiro día da mesma. Devandito parte e os sucesivos de confirmación, coa periodicidade que regulamentariamente proceda, deberán presentarse no departamento de Recursos Humanos, no prazo máximo de tres días desde a súa expedición. Así mesmo, o parte de alta deberá ser presentado no departamento de Recursos Humanos dentro das 24 horas seguintes á súa expedición. No caso de enfermidade cuxa duración non exceda de 1 día o traballador deberá acreditar a ausencia por medio de informe do médico de familia ou parte de urxencias médicas.4. As ausencias e faltas de puntualidade e permanencia do persoal que non queden debidamente xustificadas darán lugar á correspondente dedución proporcional de haberes, sen prexuízo das medidas disciplinarias que procedan. Serán consideradas como xustificadas todas aquelas ausencias autorizadas e derivadas do exercicio dos dereitos recoñecidos, na normativa vixente, en materia de vacacións, licenzas, permisos e incapacidade laboral, e que sigan o procedemento legalmente establecido, para a súa concesión, así como os criterios/instrucións e normas fixados, para ese efecto, no Concello de Ferrol. Non obstante, aquelas ausencias e faltas de puntualidade e/ou permanencia que non se deriven dos supostos sinalados no punto anterior, ou respecto das que non se poida acreditar xustificación documental, e que non supoñan, de xeito acumulado, máis de catro horas ao mes, ou corenta horas ao ano, tamén terán a consideración de xustificadas, non procedendo, polo tanto, dedución retributiva ningunha; todo isto sen prexuízo de que exista a obrigación de que ditas ausencias deban ser comunicadas, con carácter inminente, ao superior inmediato ou responsable do centro ou servizo. En todo caso, no momento en que se superen os mencionados cómputos horarios, ben sexan as catro horas en cómputo mensual, ou as corenta horas en cómputo anual, procederase á dedución retributiva proporcional, considerando, para ese efecto, a totalidade de horas de ausencia contabilizadas, a contar desde a primeira.1. Durante a xornada laboral dispoñerase dunha pausa de trinta minutos de descanso, computable como de traballo efectivo, sempre que a xornada sexa de seis ou máis horas continuadas. Este descanso non poderá afectar á prestación dos servizos e, con carácter xeral, poderá efectuarse entre as 10:00 e as 12:30 horas.2. Entre a finalización dunha xornada e o comezo da seguinte mediará, como mínimo, un período de 12 horas, salvo situacións excepcionais debidamente xustificadas. Todo o regulado no presente artigo debe entenderse sen prexuízo das particularidades fixadas, con carácter específico, nos horarios e xornadas dos servizos especiais, cuxas particulares características, non permiten a súa adaptación aos criterios vixentes, con carácter xeral e ordinario, en materia de xornada e horario de traballo.1. O exceso de horas realizadas, por razóns do servizo, só serán considerados servizos extraordinarios cando previamente se autorizara a súa realización, e posteriormente se acreditara dita realización, polo responsable e/ou concelleiro do servizo. O exceso de horas realizadas voluntariamente e sen causas xustificadas, non poderá ser reclamado para a súa compensación como servizos extraordinarios. En calquera caso, a compensación por servizos extraordinarios, que será realizada conforme os criterios fixados, a este respecto, no Acordo Regulador da condicións de traballo do persoal ao servizo do Concello de Ferrol vixente, en caso de optar pola compensación horaria, deberá materializarse en xornadas de traballo completas ou, excepcionalmente, por horas, sempre que non se trate de servizos prestados por quendas, que deberá ser compatible, en todo caso, coa adecuada prestación dos servizos correspondentes. A compensación pola realización de horas extraordinarias será obxecto de liquidación semestralmente.2. O persoal que veña obrigado a prestar servizo en réxime de especial dedicación, non xerará dereito a posibles compensacións por servizos extraordinarios mentres que non cumpra co aumento de horario fixado, para o posto que desempeña, na RPT ou instrumento de ordenación de persoal similar vixente, en cada momento, no Concello de Ferrol.1. O tempo de asistencia aos cursos de formación programados ou autorizados por distintos órganos ou servizos municipais para a capacitación profesional, para a adaptación a un novo posto de traballo ou para a promoción profesional, considerarase tempo de traballo para todos os efectos 2. Así mesmo, para facilitar a formación profesional e o desenvolvemento persoal dos empregados públicos concederanse permisos para os seguintes supostos: a) Permisos retribuídos para concorrer a exames finais e probas de aptitude e avaliación para a obtención dun título académico ou profesional recoñecidos, durante os días da súa celebración. b) Licencia non retribuída, dunha duración máxima de tres meses, para a asistencia a cursos de perfeccionamento profesional non directamente relacionados coa función pública, sempre que a xestión do servizo e a organización do traballo o permitan. Os períodos de goce destes permisos non poderán acumularse a outros tipos de permisos e licenzas.1. Todo o persoal ao servizo do Concello de Ferrol está obrigado ao cumprimento das xornadas e horarios de traballo establecidos no correspondente calendario laboral e, en xeral, das normas contidas no presente regulamento e demais instrucións. Con esta finalidade, e para o obxecto da obtención de información sistemática e periódica sobre o cumprimento de devanditas xornadas e horarios de traballo, así como sobre os niveis de absentismo que se produzan, todo o persoal terá a obrigación de fichar tanto ao comezo como ao final de cada xornada, así como cada vez que se abandone o centro de traballo e nas ausencias e retornos previstos neste regulamento e demais normativa de aplicación ou, no seu caso, sexan previstas en futuras regulacións; devandito control materializarase mediante os sistemas previstos no presente regulamento e demais instrucións.2. O control do cumprimento horario, de conformidade cos criterios fixados no presente regulamento e demais instrucións, será competencia do departamento de Recursos Humanos, sen prexuízo da colaboración activa que, a este respecto, deben ofrecer os responsables dos distintos servizos e/ou unidades que, en todo caso, sempre deberán comunicar ao seu superior inmediato, así como ao departamento de Recursos Humanos, toda falta de asistencia ou permanencia inxustificada do persoal ao seu cargo. En calquera caso, o departamento de Recursos Humanos facilitará a cada empregado a información necesaria para executar o seu control horario.3. A responsabilidade directa do cumprimento da xornada e do horario de traballo corresponde a cada un dos empregados, estando obrigados á utilización correcta dos medios existentes para o control de asistencia e puntualidade, así como a rexistrar todas as entradas e saídas.4. Calquera manipulación non autorizada dos terminais dará lugar ás responsabilidades que correspondan segundo a normativa aplicable. O seguimento do cumprimento do horario realizarase a través dos seguintes medios: a) Marcaxe electrónico. b) Parte de incidencias (cando o anterior non sexa posible). a) Marcaxe electrónico: Os traballadores rexistrarán, mediante pegada dactilar, no terminal electrónico instalado para ese efecto nas diferentes dependencias municipais, todas as entradas e saídas do centro de traballo que se determinan neste regulamento, así como nas instrucións de fichaxe propias do terminal utilizado, e que estarán asociadas a unha incidencia, co seu correspondente código. b) Parte de incidencias: Cando, por non existir terminal de acceso nas dependencias ou por calquera outra causa, exista a imposibilidade de fichaxe, ou se produza algunha incidencia non rexistrada na terminal, deberase cumprimentar un parte de incidencias, que garanta unha efectividade similar ó control por marcaxe electrónico. Con periodicidade mensual, devanditos partes deberán remitirse, por fax ou por correo electrónico, ao responsable do servizo e/ou unidade, quen, co seu visto bo, remitirao, á súa vez, e preferiblemente a través de vía telemática, ao departamento de Recursos Humanos (rrhh@ferrol. es), durante os 10 primeiros días do mes seguinte, para o seu ingreso no sistema e regularización das incidencias. Tamén será posible cubrir o parte de incidencias manualmente e entregalo, directamente, no departamento de Recursos Humanos, sempre que conte co visto bo do responsable do servizo e/ou unidade. Cando sexa necesario que as funcións e tarefas propias dun posto sexan desempeñadas, con carácter temporal e accidental, por persoal que non se atopa formalmente adscrito ou vinculado ao mesmo, será preciso adoptar previamente unha resolución que acorde a citada substitución. Con carácter xeral, non caberá a substitución dos titulares dos postos de traballo por períodos inferiores a 15 días, salvo previa resolución noutro sentido. Poderase dispoñer, como máximo, dos días ao ano que estableza a lexislación básica do Estado en permiso por asuntos particulares, atendendo sempre ás necesidades do servizo. Con carácter xeral, os permisos por asuntos particulares non poderán acumularse aos períodos de vacacións anuais. Disposición adicional terceira.- Con carácter excepcional, unicamente para o persoal afectado por xornadas específicas superiores a oito horas diarias e sempre que resulte máis beneficioso para o servizo, poderá autorizarse mediante resolución expresa o fraccionamento das súas vacacións en períodos inferiores a dous días e a unión de permiso por asuntos particulares ao período de vacacións. En ningún caso poderá percibirse retribución ningunha en concepto de produtividade durante os períodos de baixa. Disposición adicional quinta.- En todo o non regulado por este Concello será de aplicación supletoria as normas que dite a Administración do Estado sobre xornada e horarios de traballo. Disposición adicional sexta.- As cuestións de interpretación das presentes normas serán resoltas polo alcalde ou concelleiro/a delegado/a, previa negociación coa representación dos traballadores/as. Disposición final. - Este regulamento entrará en vigor ao día seguinte da súa publicación íntegra no Boletín Oficial da Provincia, agás no relativo á marcaxe electrónica, que entrará en vigor unha vez finalizado o expediente de creación do correspondente ficheiro e dado este de alta na Axencia Estatal de Protección de Datos, de acordo coa Lei Orgánica 15/1999, do 13 de decembro, de Protección de Datos de Carácter Persoal.” Contra o citado acordo poderase interpoñer recurso contencioso-administrativo perante a Sala correspondente do Tribunal Superior de Xustiza de Galicia no prazo de dous meses a contar dende o día seguinte ao da publicación no BOP (Arts.46 da Lei da Xurisdicción Contencioso Administrativa e 52 da Lei Reguladora de Bases do Réxime Local. Poderá utilizarse calquera outro recurso que se estime conveniente. O que se fai público para xeral coñecemento. Ferrol, 10 de xaneiro de 2013 O alcalde José Manuel Rey Varela